

RĪGAS BOLDERĀJAS MŪZIKAS UN MĀKSLAS SKOLA

Stūrmaņu iela 31, Rīga, LV-1016, tālrunis 67474203, 67474311, e-pasts: rbmms@riga.lv

INSTRUKCIJA

Rīgā

02.01.2025. Nr.MMSB-25-1-ins

**Drošības instrukcija izglītojamajiem par ugunsdrošību**

*Izdota saskaņā ar*[*Izglītības likuma*](https://likumi.lv/ta/id/50759-izglitibas-likums)[*14. panta*](https://likumi.lv/ta/id/50759-izglitibas-likums#p14)*21. punktu,*

*2023. gada 22. augustā**Ministru kabineta noteikumu Nr.474*

*„Kārtība, kādā nodrošināma izglītojamo drošība izglītības iestādēs*

*un to organizētajos pasākumos” .*

**1. Vispārīgie nosacījumi**

1.1. Instrukcijas mērķis ir iepazīstināt izglītojamos (turpmāk audzēkņi) ar ugunsdrošības prasībām Rīgas Bolderājas Mūzikas un mākslas skolā (turpmāk Skola), samazināt iespējamo risku audzēkņiem nodarīt kaitējumu savai vai apkārtējo veselībai, kā arī zināt un prast rīkoties situācijās, kas saistītas ar ugunsbīstamiem apstākļiem, kā arī ugunsgrēka gadījumā.

**2. Vispārīgās ugunsdrošības prasības**

2.1. Ievērojot ugunsdrošības noteikumus **audzēkņa pienākumi** Skolā ir:

• neienest viegli uzliesmojošas un degtspējīgas vielas;

• nepielietot pirotehniku, kā arī atklātu uguni;

• informēt pedagogu, ja sajūt dūmus vai izdzird trauksmes sirēnu;

2.2. Ievērojot ugunsdrošības noteikumus ārpusskolas:

• nebojāt tiltus, caurtekas, uguns novērošanas torņus, plakātus, norādījuma zīmes;

• neizgāzt vai nededzināt visa veida atkritumus;

• kurināt ugunskurus tikai tam iekārtotās vietās un tikai kopā ar pieaugušo.

2.3. Ievērojot ugunsdrošības noteikumus **audzēkņiem nav atļauts** Skolā:

• ienest un lietot ugunsbīstamus priekšmetus – sērkociņus, šķiltavas, šķiltavu gāzes baloniņus, dažādas citas viegli uzliesmojošas vielas, kā arī veikt jebkādas darbības, kas var izraisīt ugunsgrēku.

2.5. Audzēkņiem nav atļauts skolā un skolas teritorijā smēķēt un rīkoties ar atklātu uguni.

2.6.Audzēkņiem nav atļauts lietot skolas ugunsdrošības inventāru – ugunsdzēšamās iekārtas.

2.7. Audzēkņiem ir jāpārzina skolas evakuācijas plāns un ceļi.

2.8. Audzēkņiem nav atļauts pieskarties ugunsdrošības pultij.

2.9. Audzēkņiem nav atļauts atvērt ugunsdrošības inventāra skapjus.

2.10. Audzēkņiem nav atļauts patvarīgi un bez nepieciešamības izmantot Skolas avārijas izejas.

2.11. Pie pamanītiem iespējamiem ugunsbīstamiem apstākļiem (piedūmojums, dzirksteļošana, atklāta uguns, tml.) nekavējoties jāpārtrauc nodarbība, jāatstāj telpa un jāinformē par to pedagogs vai skolas dežurants.

2.12.Ugunsgrēka gadījumā ikviena pedagoga, audzēkņa, darbinieka pienākums ir

nekavējoties paziņot par to jebkuram no administrācijas vai dežūrējošam personālam.

2.13.Paziņot ugunsdzēsības dienestam pa telefonu 112 - jānosauc objekta adrese,

ugunsgrēka izcelšanās vieta, savs vārds, uzvārds un telefona numurs:


***Piemēram: “Rīgas Bolderājas Mūzikas un mākslas skolā Stūrmaņu ielā 31, Rīgā, deg galds 1.stāva foajē. Mani sauc Jānis Bērziņš un mans telefons ir 22334455.”***

2.14. Personālam evakuēt audzēkņus, vadoties pēc Skolas iekšējās kārtības

noteikumiem un evakuācijas plāna.

**3. Rīcība evakuācijas situācijā**

3.1. Izdzirdot trauksmes sirēnu, visiem, kas atrodas Skolā, ir nekavējoties jāpamet Skolas telpas atbilstoši evakuācijas plānam un jāpulcējas Skolas priekšā pie zaļās pulcēšanās zīmes (skatīt 1.attēlu).



1.attēls “Drošas pulcēšanās vietas zīme”

3.2. Audzēkņi, saglabājot mieru, kopā ar pedagogu pamet mācību telpas, aiz sevis aizverot telpas durvis. Evakuācijas gadījumā neņemt līdzi personīgās mantas vai mūzikas instrumentu. Svarīgi ir sekot pedagoga un/vai Skolas personāla norādēm un uzticēties tam.

3.3. Ja, trauksmes sirēnai skanot, audzēknis telpā atrodas viens un neatrod nevienu pieaugušo, ir jāpamet Skolas telpas pašam – dodoties uz sev zināmo tuvāko izeju. Visas evakuācijas izejas aprīkotas ar zaļu uzlīmi “Evakuācijas izeja” (skatīt 2.attēlu).



2.attēls “Evakuācijas izejas zīme”

**4. Citi nosacījumi**

4.1. Ar instrukciju par ugunsdrošību Skolas audzēkņus iepazīstina ne retāk kā divas reizes gadā, uzsākot mācību gadu - septembrī un janvārī.

4.2. Ar instrukciju par ugunsdrošību Skolas audzēkņus iepazīstina: mūzikas nodaļā – solfedžo stundu skolotāji, mākslas nodaļā – mācību priekšmeta “Darbs materiālā” skolotāji.

4.3. Audzēkņi par iepazīšanos ar šo drošības instrukciju veic ierakstu: “iepazinos”, datumu un parakstu speciālās instruktāžas lapās.

4.4. Atzīt par spēku zaudējušu Bolderājas Mūzikas un mākslas skolas 28.08.2017. instrukciju Nr.MMSB-17-3-ins.

Direktors A.Cingujevs